Елисавета Багряна
Самичък

chitanka.info

Моята сестричка

стана ученичка.

Вече не играе —

вече всичко знае!

Мене не поглежда —

чантата нарежда.

Никакви игралки —

моливи, писалки!

Нито даже сладки —

книги и тетрадки!

Колко съм горкичък,

колко съм самичък,

как да си играя

в тази празна стая?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.